Теодор Траянов
Ти дойде от небето

chitanka.info

Ти дойде от небето

залюбена в цветята,

от девствения поглед

повея пролетта,

днес гинеш като сянка,

пленена от земята,

днес търсиш път обратен

към своята мечта!

Ти дойде от небето,

когато злото спеше,

пречистена да слеем

душа, сърце и плът,

днес — лека нощ! — пришепваш

на туй, което беше,

днес свойта скръб узнаваш

в плача на мойта гръд!

Ти дойде от небето

на моя сън божествен,

плода на земна радост

със мен да поделиш,

днес есенните нощи

минават в хор тържествен,

а плахо ти поглеждаш

и в тежка скръб мълчиш!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.